  Виталий Пронин Лымы улысь, сяська интые, потэ жуг-жаг.Россиысь «Зелёный патруль» огазеяськон чаклаз, кыӵе улосвылъёсын капчигес шоканы.Тужгес чылкытэн лыдъямын Тамбов, Алтай улосъёс, рейтинглэн пумаз кылизы Челябинск, Свердловск, Тверь, Оренбург улосъёс. Удмуртия - 25-тӥ интыын. Укыр урод ӧвӧл кадь, но ушъяськыны но номырин. Элькунысьтымы Инкуазез утёнъя но инкуазь узырлыкъёсъя министерство ивортэмъя, шаерамы жуг-жаг куян интыос гинэ 570 пала - ваньмыз сямен соос чакламтэ интыын. Жаг улын кылемын ог 590 гектар музъемъёс. Ку чылкыт улыны кутском?УД Туспуктэм: onf.ru  Теги: инкуазезутён ужпум  